Prienlaukio ežeras
Prienlaukio ežeras – ežeras vidurio Lietuvoje, Prienų rajone, apie 5 km į šiaurės vakarus nuo Prienų. Ilgis iš šiaurės rytų į pietvakarius 1,16 km, plotis iki 0,8 km. Altitudė 84 m. Gylis siekia 6,2 m. Krantai žemi, supelkėję. Ežeru prateka Jiesios intakas Šventupė, įteka Verksnia (Prienupė) ir dar 2 bevardžiai upeliai. 1976 m. patvenkus Šventupę, Prienlaukio ežero plotas padidėjo 21 ha. Šalia pietinio ežero kranto praeina plentas  189  Prienai–Skriaudžiai . Aplink ežerą išsibarstę Prienlaukio ir Klebiškio kaimų sodybos.